**Mestna občina Velenje,**

**Svet mestne občine,**

**Komisija za mandatna vprašanja, volitve in imenovanja**

**r a z p i s u j e**

na podlagi 36. člena Zakona o uresničevanju javnega interesa za kulturo (Uradni list RS, št. 77/07 - uradno prečiščeno besedilo, 65/07 - odl. US, 56/08, 4/10, 20/11, 100/11 - odl. US, 111/13, 68/16, 61/17, 21/18 - ZNOrg, 49/20 - ZIUZEOP, 3/22 - ZDeb, 105/22 - ZZNŠPP), 35. člena Zakona o zavodih (Ur. l. RS - stari, št. 12/91, Ur. l. RS/I, št. 17/91 - ZUDE, Ur. l. RS, št. 55/92 - ZVDK, 13/93, 66/93, 66/93, 45/94 - Odl. US, 8/96, 31/00-ZP-L, 36/00-ZPDZC in 127/06-ZJZP) in 9. ter 10. člena Odloka o ustanovitvi javnega zavoda Festival Velenje (Ur. vestnik MO Velenje, št. 10/16)

**prosto delovno mesto**

**direktor/direktorica javnega zavoda Festival Velenje**

Kandidati, ki se bodo prijavili na prosto delovno mesto morajo, poleg splošnih zakonskih pogojev, izpolnjevati še naslednje pogoje:

* najmanj specializacija po visokošolski izobrazbi (prejšnja); visokošolska univerzitetna izobrazba (prejšnja), magistrska izobrazba;
* najmanj pet let delovnih izkušenj;
* strokovne, vodstvene ter organizacijske sposobnosti;
* znanje slovenskega jezika (visoka raven);
* znanje angleškega jezika (osnovna raven).

Kandidati morajo k prijavi priložiti:

* načrt vodenja in poslovanja javnega zavoda Festival;
* fotokopijo diplome, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
* izjavo kandidata o dosedanjih delovnih izkušnjah z opisom, iz katerega je razvidno izpolnjevanje pogoja glede strokovnih, vodstvenih ter organizacijskih sposobnosti;
* izjavo o znanju slovenskega jezika na visoki ravni;
* izjavo o znanju angleškega jezika na osnovni ravni;
* kratek življenjepis, v katerem kandidat poleg formalne izobrazbe navede tudi druga znanja in veščine, ki jih je pridobil.

Mandat direktorja traja 5 let.

Šteje se, da ima kandidat ustrezno raven potrebnega znanja slovenščine, če je izobrazbo sedme stopnje dosegel na slovenski šoli. Kandidati, ki nimajo končane ustrezne slovenske šole, potrebno znanje slovenščine dokazujejo s posebnim potrdilom uradno pooblaščene izobraževalne ustanove o uspešno opravljenem preizkusu znanja slovenščine po javno veljavnem izobraževalnem programu ustrezne stopnje v Republiki Sloveniji. Pri tem se šteje, da visoko raven aktivnega znanja slovenščine obvlada, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno srednjo šolo.

Za osnovno raven znanja angleškega jezika šteje dokazilo o uspešno zaključenem srednješolskem izobraževanju (V. stopnja), iz katerega je razvidno, da je bilo izobraževanje iz angleškega jezika uspešno zaključeno oziroma drugo ustrezno dokazilo, ki izkazuje znanje angleškega jezika, kot je npr. potrdilo o jezikovnem izobraževanju pri ustrezni izobraževalni instituciji (šola tujega jezika).

Svet Mestne občine Velenje bo izbranega kandidata, po predhodnem mnenju Sveta javnega zavoda Festival Velenje ter predhodnem mnenju Strokovnega sveta javnega zavoda Festival Velenje, imenoval direktorja javnega zavoda za obdobje petih let. Izbrani kandidat bo sklenil pogodbo o zaposlitvi za določen čas s predsednikom Sveta javnega zavoda Festival Velenje.

Sedež javnega zavoda Festival Velenje je na naslovu Titov trg 4, 3320 Velenje.

Pisno vlogo z vsemi dokazili in izjavami kandidati pošljejo v zaprti ovojnici z označbo: **»NE ODPIRAJ –**

**javni razpis za direktorja JZ Festival Velenje«** na naslov: Mestna občina Velenje, Titov trg 1, 3320 Velenje, Komisija za mandatna vprašanja, volitve in imenovanja Sveta MOV, v osmih (8) dneh po objavi javnega razpisa.

Kandidati bodo o izbiri pisno obveščeni najkasneje v roku 8 dni po opravljenem imenovanju na seji Sveta Mestne občine Velenje.

Informacije o izvedbi javnega razpisa posreduje Sedina Sarajlić, e-pošta: [sedina.sarajlic@velenje.si](mailto:sedina.sarajlic@velenje.si); telefon: 03 8961 669.

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Številka: 0121-0002/2022

Datum: 21. 8. 2023

**Aleksandra Vasiljević**

Predsednica Komisije

za mandatna vprašanja, volitve in imenovanja